เรื่องร้องเรียน: วันที่12กพ2566 เวลา21.30น เทศกิจเลิกงานแล้ว หน้าธนาคารกรุงเทพสาขาลาดพร้าว ถนนพหลโยธินตรงข้ามเซนทรัลลาดพร้าว แม่ค้าลักตั้งแผงลอยฝั่งถนนกีดขวางทางเดินเกะกะ หนูเดินผ่านทุกคืน ขอเทศกิจช่วยขอคืนทางเท้าให้ด้วย
การดำเนินการของเจ้าหน้าที่: เจ้าหน้าที่เทศกิจได้เข้าตรวจสอบบริเวณหน้าธนาคารกรุงเทพแล้ว ขณะตรวจสอบไม่พบการตั้งวางขายสินค้าตามที่ร้องเรียน แต่พื้นที่ดังกล่าวเจ้าหน้าที่ได้ดำเนินการกวดขันอย่างต่อเนื่อง ตามรายละเอียดดังนี้ 1. สำหรับผู้ค้าที่ตั้งวางขายสินค้าในบริเวณพื้นที่หน้าอาคารพาณิชย์ริมทางเดินเท้าบริเวณหน้าธนาคารกรุงเทพ เป็นพื้นที่เอกชน ซึ่งผู้ค้าสามารถตั้งวางสินค้าให้อยู่ในแนวร่นของอาคารได้ 2. สำหรับผู้ค้าที่ตั้งวางขายสินค้าในบริเวณฝั่งติดถนน เจ้าหน้าที่เทศกิจได้ชี้แจงให้เคลื่อนย้ายออกจากพื้นที่แล้ว 3.ประชาสัมพันธ์ไม่ให้ผู้ค้าทุกร้านตั้งวางขายสินค้ากีดขวางทางสัญจรบนทางเท้า โดยให้เว้นระยะห่างตามกฎหมายกำหนด และกำชับให้ผู้ค้าช่วยกันรักษาความสะอาดและดูแลมลภาวะในพื้นที่ดังกล่าวไม่ให้เกิดความเดือดร้อนแก่ประชาชน 4.ได้เชิญผู้ค้าที่ตั้งวางขายสินค้ากีดขวางทางสัญจรบนทางเท้ามาชำระค่าปรับที่สำนักงานเขตจตุจักรเรียบร้อยแล้ว  5.เพื่อเป็นการกระตุ้นเศรษฐกิจเจ้าหน้าที่จึงได้จัดระเบียบทางเท้า โดยไม่ให้เพิ่มจำนวนผู้ค้า,ให้ดูแลความสะอาดเรียบร้อย และการหยุดยืนซื้อของให้เป็นระเบียบ เพื่อให้การสัญจรไปมาของประชาชนสะดวกหรือได้ผลกระทบน้อยที่สุด
ความเห็นของผู้แจ้ง: ขอขอบคุนเทศกิจที่ช่วยคืนทางเท้าให้ประชาชน ขอบคุนที่บังคับใช้กฎหมาย
พื้นที่: แขวงจตุจักร เขตจตุจักร กรุงเทพมหานคร